钦定古今图书集成/明伦汇编/氏族典/第267卷 > 王昭素
## 钦定古今图书集成/明伦汇编/氏族典/第267卷 > 王昭素

按《宋史王昭素传》：“昭素，开封酸枣人。少笃学不仕，有
至行，为乡里所称，常聚徒教授以自给。李穆与弟肃
及李恽皆常师事焉。昭素博通九经，兼究庄老，尢精
《诗》《易》。开宝中，穆荐之朝，诏召赴阙，见于便殿，赐坐，令
讲《易》乾卦，因访以民间事，昭素所言诚实无隐，上嘉
之。以衰老求归乡里，拜国子博士致仕。年八十九，卒”
于家。子仁著，亦有《隐德》。